Diari Oficial de la Generalitat Valenciana


Sumari del DOGV 6456, del 09-02-2011 (2011/1176)

Notificació de la sentència dictada en el judici verbal número 2156/2009 i interlocutòria d'aclariment d'aquesta sentència.
---------------------------------------------------------------------------------------------------------------------------

### Dades del document

Número de DOGV
:   6456

Data del DOGV
:   09-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/1176


Organisme emissor
:   Jutjat de Primera Instància Número 19 de València

Tipus de document
:   Edicte

Notificació de la sentència dictada en el judici verbal número 2156/2009 i interlocutòria d'aclariment d'aquesta sentència. [2011/1176]  
Judici verbal 002156/2009   
De: Sociedad Civil Particular Urbanización Residencial Alfinach.  
Procurador: Javier Roldán García.  
Contra: M.ª Jesús Alamar Llinas i Luis Puchol Quixal Antón.   
Procuradora: Valdeflores Sapena Davo.   
En aquest procediment de judici verbal, seguit a instàncies de Sociedad Civil Particular Urbanización Residencial Alfinach contra M.ª Jesús Alamar Llinas i Luis Puchol Quixal Antón, s'ha dictat sentència que, literalment, diu així:   
«Sentència número 83  
València, 28 d'abril de 2010   
José María Illán Fernández, magistrat jutge del Jutjat de Primera Instància número 19 d'aquesta ciutat, he vist les presents actuacions de judici verbal civil registrades amb el número 2156/2009, seguides a instàncies de la Sociedad Civil Particular Urbanización Residencial Alfinach, representada pel procurador Javier Roldán García i assistida pel lletrat Miguel Ángel Benet Cobo del Prado, contra Luis Puchol-Quixal Antón (assentit parcialment), representat per la procuradora Valdeflores Sapena Davo i assistida del lletrat David Serra Tarazona, i contra María Jesús Alamar Llinas (declarada en rebel·lia); en exercici de l'acció de reclamació d'una quantitat, ha dictat la sentència següent.   
Antecedents de fet   
Primer. El procurador Javier Roldán García, en nom i/o representació de la Sociedad Civil Particular Urbanización, ha interposat demanda de judici verbal contra Luis Puchol-Quixal Antón i María Jesús Alamar Llinas (declarada en rebel·lia), demanda que, per torn, ha correspost a aquest Jutjat i en la qual s'exercita acció de reclamació d'una quantitat.   
Va al·legar els fonaments de dret que va estimar aplicables i va acabar demanant que es dicte sentència per la qual amb l'estimació íntegra de la demanda es condemne els demandats a pagar a la demandant la quantitat de 1.795,01 euros; subsidiàriament al pagament de la meitat de cada un dels demandats, més els interessos i la imposició de costes processals.   
Segon. Admesa la demanda, es va acordar convocar les parts per a la celebració de l'acte del judici, al qual van assistir la part actora i el codemandat Luis Puchol-Quixal Antón (assentit parcialment). La codemandada María Jesús Alamar Llinas va ser declarada en rebel·lia processal.   
A l'acte de la vista, la part actora va ratificar el seu escrit de demanda i va sol·licitar la recepció del plet a prova, mentre que el codemandat Luis Puchol-Quixal va assentir parcialment, i va manifestar que només li corresponia pagar la meitat de la quantitat reclamada i que havia realitzat una transferència a aquest Jutjat per un import de 911,66 euros (aporta prova documental número 1 a 3) amb data 23 d'abril de 2010, que correspon al 50% de la quantitat reclamada més els interessos calculats, de tot això aporta prova documental (document número 1). I s'oposava a la totalitat del pagament ja que la finca la van adquirir al 50% (extrem que no ha quedat provat) i el règim del matrimoni va ser el de separació de béns.  
Tercer. Rebut el plet a prova, les parts van proposar la prova que van estimar convenient en defensa de les seues respectives posicions, i aquesta es va admetre en els termes que es reflecteixen en l'acta alçada a aquest efecte -que consta en les actuacions. L'acte va restar gravat mitjançant sistema audiovisual i en el corresponent suport informàtic. Es van practicar les declarades pertinents en l'acte de la vista, després d'això, van quedar les actuacions vistes per a dictar sentència.   
Quart. En la tramitació d'aquest procediment s'han observat en essència les prescripcions legals.   
Fonaments jurídics   
Primer. S'exercita en la demanda una acció de reclamació d'una quantitat, en concret, es reclama l'import de 1.759, 01 euros, pel fet de no haver pagat els codemandats les despeses comunes com a propietaris de la parcel·la 31-A a la urbanització residencial Alfinach.  
Contra la pretensió que se li dirigeix, el codemandat Luis Puchol-Quixal va assentir parcialment, i va manifestar que només li corresponia pagar la meitat de la quantitat reclamada i que havia realitzat una transferència a aquest Jutjat per un import de 911, 66 euros (aporta prova documental número 1 a 3) amb data 23 d'abril de 2010, que correspon al 50% de la quantitat reclamada més els interessos calculats, i es va oposar a la totalitat del pagament ja que la finca va ser adquirida al 50% amb la codemandada i el règim del matrimoni va ser el de separació de béns (no aporta prova que l'esmentada adquisició fóra al 50%).   
De conformitat amb el que estableix l'article 21 de la Llei d'Enjudiciament Civil, quan el demandat assentisca a totes les pretensions de l'actor, el tribunal dictarà sentència condemnatòria d'acord amb allò que ha sol·licitat aquest, en el present procediment el codemandat assenteix parcialment.   
La qüestió litigiosa s'ha centrat en la resta de la quantitat reclamada, açò és, en al·legar l'esmentat codemandat que és propietari al 50% juntament amb la seua exesposa codemandada María Jesús Alamar Llinas (declarada en rebel·lia) i transferir a aquest Jutjat el 50% d'allò que s'ha reclamat, més els interessos; aporta la sentència i el conveni de separació, però no prova suficientment que l'esmentada parcel·la els correspon al 50% (contracte compravenda, registre de la propietat, etc.), per la qual cosa no cal estimar l'esmentat assentiment parcial, alhora que la demandant ha complit de provar la certesa de les seues pretensions de conformitat amb la càrrega de la prova que li correspon segons l'article 217.2 de la Llei d'Enjudiciament Civil i els codemandats no han provat l'extinció del deute ni que siguen copropietaris al 50%; i això malgrat el document que s'aporta en l'acte del judici consistent en un conveni regulador que no té efectes respecte a tercers creditors.  
Per la qual cosa pertoca estimar la demanda, i els codemandats han de pagar l'esmentat import reclamat per la demandant.   
Segon. D'acord amb el que disposa l'article 394.2 de la Llei d'Enjudiciament Civil, en resultar estimada la demanda, les costes processals s'imposen als codemandats solidàriament.   
Atés el que s'ha exposat, en nom del rei i per l'autoritat conferida pel poble espanyol,   
/.../  
Dispositiva   
Estime la demanda interposada per Sociedad Civil Particular Urbanización Residencial Alfinach, representada pel procurador Javier Roldán García, i declare que els codemandats, Luis Puchol-Quixal Antón (assentit parcialment) i María Jesús Alamar Llinas (declarada en rebel·lia), han de pagar a la demandant la quantitat de mil set-cents noranta-cinc euros i un cèntim (1.795, 01 €); la indicada quantitat produirà l'interés a què fa referència l'article 576 de la Llei d'Enjudiciament Civil des de la data d'aquesta sentència fins al seu pagament total, i caldrà tindre en compte per al seu càlcul que el codemandat ha ingressat en el compte d'aquest Jutjat el 50% de la quantitat reclamada. S'imposen les costes processals als codemandats que respondran solidàriament d'aquestes costes.   
Notifiqueu aquesta resolució a les parts i feu-los saber que no és ferma i que contra aquesta resolució cal preparar un recurs d'apel·lació en aquest Jutjat dins del termini de cinc dies des de la notificació, que resoldrà l'Audiència Provincial de València.   
Que la secretària expedisca una testimoniança d'aquesta resolució, la qual s'unirà a les actuacions en què es va dictar, i en porte l'original al llibre de sentències (d'acord amb el que estableix l'article 265 de la LOPJ).   
Aquesta és la meua sentència, de la qual es portarà una testimoniança a les actuacions, jutjant definitivament en la instància, que pronuncie, mane i firme. De tot això, Marta Donet Casal com a secretària judicial, en done fe.  
Informació sobre el dipòsit per a recórrer  
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra aquesta resolució haurà de constituir un dipòsit de 50 euros, que se li tornarà només en el cas que s'estime el recurs.  
El dipòsit l'haurà de constituir ingressant l'esmentada quantitat al banc Banesto, en el compte corresponent a aquest expedient (JJJJ 4540 KQ EEEE AA) i indicar, en el camp "Concepte" el codi "02 civil apel·lació" i la data de la resolució recorreguda amb el format dd/mm/aaaa.   
Si realitza l'ingrés mitjançant una transferència bancària, després de completar el codi de compte corrent (ccc, 20 dígits), indicarà en el camp "Concepte" el número de compte, el codi i la data en la forma exposada en el paràgraf anterior.   
En cap cas s'admetrà una consignació per un import diferent de l'indicat. Si ha de realitzar altres pagaments en el mateix compte, haurà d'efectuar un ingrés per cada concepte, fins i tot si obeeixen a altres recursos de la mateixa o distinta classe.   
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.   
Publicació. La sentència anterior l'ha llegida i publicada el magistrat jutge que la va dictar, mentre celebrava audiència pública aquest Jutjat de Primera Instància número 19 de la ciutat de València, en el dia de la data. De tot això, Marta Donet Casal, com a secretària judicial d'aquest Jutjat, en done fe».   
Posteriorment es va dictar la següent interlocutòria d'aclariment de la sentència dictada:  
Jutjat de Primera Instància número 19 de València  
Judici ordinari número 2156/2009  
Interlocutòria  
València, 24 de maig de 2010   
Interlocutòria del magistrat jutge substitut José María Illán Fernández.  
Fets  
Primer. En aquest procediment aquest Jutjat de Primera Instància número 19 ha dictat sentència, de data 28 d'abril de 2010, en actuacions de judici ordinari número 2156/2009.   
Segon. Després de la firma de la resolució a què es fa referència, va tindre entrada l'escrit presentat al Jutjat degà, i posteriorment lliurat a aquest Jutjat amb data 19 de maig, per la procuradora Valdeflores Sapena Davo, que actua en nom i representació de Luis Puchol-Quixal i de Antón, el poder de la qual consta en les actuacions, en què sol·licita «rectificació de l'esmentada sentència» del fonament jurídic primer i la dispositiva de la sentència; ja que consta acreditat que els demandats van comprar l'immoble al 50% amb caràcter privatiu.   
Tercer. El codemandat Luis Puchol-Quixal i de Antón, va ingressar en el compte de consignacions d'aquest Jutjat, el dia 27 d'abril de 2010, l'import de nou-cents onze euros amb seixanta-sis cèntims i va assentir-se parcialment a la demanda. L'acte del judici va tindre lloc el dia 27 d'abril últim. La codemandada María Jesús Alamar Llinas no va comparéixer a l'acte del judici i va ser declarada en rebel·lia.  
Raonaments jurídics   
Primer. L'article 267.1 de la Llei Orgànica del Poder Judicial (LOPJ), aplicable a tots els ordres jurisdiccionals, estableix que els tribunals no poden variar les resolucions que pronuncien després de firmades, però sí aclarir algun concepte fosc i rectificar qualsevol errada material que patisquen, és per això que, atés que es troba en l'antecedent primer la resolució expressada, en la situació descrita, en aplicació del precepte esmentat, pertoca acordar la corresponent aclariment.  
Així mateix, l'apartat 4t de l'article 267 de la Llei Orgànica del Poder Judicial, permet a qui jutja esmenar les sentències per omissions o defectes; i l'apartat 6é faculta perquè dins del termini de cinc dies es complete la resolució.  
Segon. Segons la nova redacció de l'article 214.3 (LeNOJ), les errades materials manifestes en què incórreguen els tribunals podran ser rectificades en qualsevol moment.   
Part dispositiva   
Estime la sol·licitud de rectificació formulada i aquesta pertoca, amb la rectificació del fonament jurídic primer i la dispositiva de la sentència de data 28 d'abril de 2010, en el sentit següent:  
1. Respecte al fonament jurídic primer de la sentència, queda amb la següent redacció en la part que ha d'aclarir-se: «prova suficientment que l'esmentada parcel·la els correspon al 50%, d'acord amb la nota del registre de la propietat, per la qual cosa cal estimar l'assentiment parcial».   
2. Respecte a la dispositiva de la sentència: «declare que la codemandada María Jesús Alamar Llinas (declarada en rebel·lia), ha de pagar a l'actor la quantitat de 897,50 euros amb expressa imposició de costes i interessos legals respecte a la quantitat demandada i no assentida; sense que pertoque pronunciament en costes respecte a la quantitat assentida per Luis Puchol-Quixal y de Antón. Aquest darrer ha de pagar els interessos moratoris pel que fa a la quantitat assentida, ja que la demanda és de data 30 de novembre de 2009 i la consignació de data 27 d'abril de 2010, per la qual cosa han produït interessos moratoris des de la interposició de la demanda fins a la data de consignació.   
Notifiqueu aquesta resolució a les parts i feu-los saber que el termini per a interposar el recurs d'apel·lació començarà a córrer a partir de l'endemà de la notificació d'aquesta resolució i se substanciarà davant de l'Audiència Provincial de València.  
Informació sobre el dipòsit per a recórrer  
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra aquesta resolució, haurà de constituir un dipòsit de 50 euros, que se li tornarà només en el cas que el recurs siga estimat.  
El dipòsit haurà de constituir-lo ingressant l'esmentada quantitat al banc Banesto, en el compte corresponent a aquest expedient (4551 1828 SW EEEE AA), i indicarà, en el camp «Concepte», el codi «02 civil apel·lació» i la data de la resolució recorreguda amb el format dd/mm/aaaa.  
Si realitza l'ingrés mitjançant una transferència bancària, després de completar el codi de compte corrent (6007-7470-30-235337781), indicarà, en el camp «Concepte», el número de compte, el codi i la data en la forma exposada en el paràgraf anterior.  
En cap cas s'admetrà una consignació per un import diferent de l'indicat. Si ha de realitzar uns altres pagaments en el mateix compte, haurà d'efectuar un ingrés per cada concepte, fins i tot si obeeixen a altres recursos de la mateixa o distinta classe.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Així ho acorda, mana i firma José María Illán Fernández, magistrat jutge substitut del Jutjat de Primera Instància número 19 de València. En done fe».  
I atés que la demandada esmentada, M.ª Jesús Alamar Llinas, es troba en parador desconegut, expedisc aquest edicte a fi que li valga de notificació de forma deguda.  
València, 17 de gener de 2011.- La secretària judicial: Marta Donet Casal.